Laskimoiden suonensisäiset kuvaukset ja toimenpiteet

|  |  |
| --- | --- |
| Kuvaus: | Verisuonten varjoainetutkimus- ja toimenpideohje  |

Sinulle on varattu aika laskimo verisuonten varjoainekuvaukseen/toimenpiteeseen.

**TUTKIMUKSEEN/TOIMENPITEESEEN VALMISTAUTUMINEN**

Ole syömättä 4 tuntia ennen tutkimusta. Vettä ja kirkkaita mehuja saat juoda vapaasti, niin ettet ole janoinen ja kuiva tullessasi tutkimukseen.

Jos sinulla on insuliinidiabetes, saat syödä aamupalan 2 tuntia ennen tutkimusta ja pistää insuliinin.

Lääkärin määräämät lääkkeet voit pääsääntöisesti ottaa.

Jos sinulla on kuitenkin käytössä joku seuraavista verisuonitukosten hoitoon tai ehkäisyyn käytettävistä lääkkeistä, ilmoita siitä etukäteen vuodeosastolle tai lähettävälle poliklinikalle:

**Primaspan, Asasantin, Orisantin, Marevan, Clopidogrel, Brilique, Efient, Plavix, Arixtra, Eliquis, Pradaxa, Xarelto**

Tai

Jos sinulla on käytössä jokin **metformiinia (metformin hydrochlorid)** sisältävä, suun kautta nautittavaa sokeritautilääke, ilmoita siitä etukäteen vuodeosastolle:

Lääke on ehkä jätettävä tauolle ennen toimenpidettä, mutta siitä saat osastolta erilliset ohjeet.

Samoin, jos käytät **neidonhiuspuu,** **kiinankarhuputki, kalaöljy-ja omegavalmisteita tai valkosipuliuutetta**, jätä valmiste pois käytöstä vähintään viikko ennen toimenpidettä.

Ilmoita myös, jos sinulla on jodi- tai puuduteyliherkkyys tai olet raskaana.

Sinusta otetaan verikokeita muutama päivä ennen toimenpidettä tai toimenpidepäivän aamuna.

Virtsarakko on hyvä tyhjentää ennen tutkimusta.

**TUTKIMUKSEN/TOIMENPITEEN KULKU**

Sinulle laitetaan nestetiputus laskimoon. Tutkimuksen/toimenpiteen ajan sydämen toimintaa sekä verenpainetasoa seurataan. Tutkimus tehdään tavallisesti reisilaskimon kautta nivustaipeesta. Ihokarvat poistetaan nivustaipeista ja nivuset puhdistetaan. Pistopaikkaan laitetaan paikallispuudutus. Nivustaipeen kohdalta laskimoon laitetaan ohut katetri, jonka kautta varjoaine ruiskutetaan hoidettavaan suoneen. Tämän jälkeen verisuonimuutokset tukitaan pienillä metallissilmukoilla eli coileilla.

Toimenpide kestää noin 1-2 tuntia

**TUTKIMUKSEN/TOIMENPITEEN JATKOHOITO-OHJEET**

Pistopaikka suljetaan käsin painamalla ja olet vuodelevossa muutaman tunnin ajan toimenpiteen jälkeen. Tarkemmat ohjeet annetaan toimenpiteen yhteydessä.

Raskaita ponnisteluja tulee välttää muutaman vuorokauden ajan toimenpiteen jälkeen.

**LISÄTIETOA**

Lisätietoa kuvantamistutkimuksista, säteilystä, röntgensäteilyn vaikutuksesta ja eri tutkimusten säteilyaltistuksesta saat internetistä ​

<www.tutkimukseen.fi>

<www.stuk.fi>

**YHTEYSTIEDOT**

Jos varattu aika ei sovi sinulle, ottakaa yhteys lähettävään yksikköön.

Jos sinulla on kysyttävää tutkimuksesta, ota yhteys Röntgen 1,

puh 017-173 322 / toimisto, arkisin klo 8.00 - 14.30. Tähän numeroon voit jättää soittopyynnön ja hoitaja/tutkimuksen suorittava lääkäri ottaa sinuun yhteyttä.